Euroopan hiili- ja teräsyhteisön perustamissopimus (EHTY) - Yleissopimus siirtymämääräyksistä - Toinen osa - Yhteisön suhteet kolmansiin maihin - I luku - Neuvottelut kolmansien maiden kanssa - 15 artikla

Jotta jäsenvaltioilla olisi vapaus neuvotella kolmansien maiden kanssa myönnytyksistä erityisesti korvauksena siitä että teräksen tulleja on alennettu niiden yhdenmukaistamiseksi yhteisössä sovellettavien pienimmän suojan antavien tullien kanssa jäsenvaltiot sopivat seuraavista määräyksistä joita sovelletaan teräksen yhteismarkkinoiden toteuttamisesta alkaen:

- tariffikiintiön puitteissa Benelux-maat soveltavat edelleen sopimuksen voimaantullessa soveltamiaan tulleja kolmansista maista tulevaan tuontiin joka on tarkoitettu Benelux-maiden omille markkinoille;

- tariffikiintiön ylittävän tuonnin jonka katsotaan olevan tarkoitettu yhteisön muihin maihin osalta Benelux-maat soveltavat tämän sopimuksen voimaantulopäivänä muissa jäsenvaltioissa sovellettavia vuoden 1950 Brysselin nimikkeistön alimpia tulleja.

Benelux-maiden hallitukset vahvistavat komission kanssa yhteisymmärryksessä ottaen huomioon kysynnän ja kaupan vaihtelut kullekin Benelux-maiden tullitariffin nimikkeelle tariffikiintiöt vuodeksi kerrallaan niin että niitä voidaan tarkistaa kolmen kuukauden välein.Ensimmäiset tariffikiintiöt vahvistetaan Benelux-maihin tiettynä vertailujaksona kolmansista maista tulevan toteutuneen keskimääräisen tuonnin perusteella ottaen tarvittaessa huomioon tuotanto jolla tuonti aiotaan korvata ottamalla käyttöön uusia laitoksia. Ennakoimattomasta kysynnästä aiheutuneet kiintiön ylitykset ilmoitetaan viipymättä komissiolle joka voi siinä tapauksessa että toimituksia Benelux-maista muihin jäsenvaltioihin ei aleta väliaikaisesti valvoa kieltää ne jos se toteaa näiden toimitusten lisääntyneen tuntuvasti ja nämä lisäykset voidaan selittää ainoastaan kiintiöiden ylittämisillä. Alennettu tulli myönnetään Benelux-maiden tuojille vain jos ne sitoutuvat olemaan jälleenviemättä tuotteita yhteisön muihin jäsenvaltioihin.

Benelux-maiden sitoumus vahvistaa tariffikiintiö päättyy Ison-Britannian kanssa käytyjen neuvottelujen tuloksena tehdyssä sopimuksessa määrätyin edellytyksin ja viimeistään siirtymäkauden päättyessä.

Jos komissio toteaa siirtymäkauden päättyessä tai sitä ennen tapahtuvan tariffikiintiöiden poistamisen yhteydessä että yhden tai usean jäsenvaltion on perusteltua soveltaa kolmansiin maihin korkeampia tulleja kuin mitä sovellettaisiin jos ne yhdenmukaistettaisiin yhteisössä sovellettavien pienimmän suojan antavien tullien kanssa komissio antaa niille 29 §:ssä määrätyin edellytyksin luvan toteuttaa itse tarvittavat toimenpiteet jotta alempia tulleja soveltavien jäsenvaltioiden kautta tapahtuva välillinen tuonti saisi saman suojan jonka näiden jäsenvaltioiden suora tuonti saa niiden omia tariffeja soveltamalla.

Tullitariffien yhdenmukaistamisen helpottamiseksi Benelux-maat korottavat nykyisiä teräkseen sovellettavia tullejaan enintään kahdella yksiköllä jos komissio toteaa sen olevan tarpeen Benelux-maiden hallituksia kuultuaan. Tämä sitoumus tulee voimaan vasta kun 2 3 ja 4 alakohdassa tarkoitettu tariffikiintiö on poistettu ja vähintään yksi Benelux-maiden naapurina olevista jäsenvaltioista pidättyy soveltamasta edellisessä alakohdassa tarkoitettuja vaikutukseltaan vastaavia järjestelyjä.